Jelaskan Sejarah dari Sekolah Menengah Kebangsaan Seri Gombak dalam bahasa melayu

Sekolah ini telah ditubuhkan pada penggal pertama 1981. Pada mulanya S.M.K.S.G dikenali sebagai Sekolah Menengah Ulu Gombak. Pada tahun 1983, sekolah ini ditukar nama menjadi Sekolah Menengah Kebangsaan Seri Gombak berdasarkan kedudukannya dalam Daerah Gombak. Sekolah ini didirikan di atas satu kawasan lombong yang luasnya 18 ekar yang dikelilingi oleh beberapa kawasan perumahan seperti Taman Selaseh, Taman Gombak, Taman Berjaya, Taman Batu, Taman Greenwood dan sebagainya. Sekolah ini hanya mempunyai tiga blok bangunan utama, sebuah kantin dan bengkel seni perusahaan sewaktu dibina tanpa kemudahan air dan elektrik.

Pada tahun 1988, pembinaan blok baru dimulakan untuk menampung jumlah pelajarnya yang kian bertambah. Manakala pada tahun 1990, sebuah lagi blok dibina bagi menampung keperluan pelajar aliran sains yang diwujudkan pada tahun itu. Kini setelah berusia 35  tahun (2016) S.M.K.S.G mempunyai 8 blok bangunan yang dilengkapi dengan pelbagai kemudahan asas ,1 Blok Kabin dan pada tahun 2010 Dewan Terbuka PIBG siap dibina untuk kemudahan semua warga Semerbak.